	Днес съм канен на рожден ден у Мари-Едвиж. Мари-Едвиж е момиче, обаче пак е страхотна; има жълта коса, сини очи, цялата е розова и е дъщеря на господин и госпожа Куртьоплак, нашите съседи. Господин Куртьоплак е управител на щанда за обувки в магазин „Пти Епарнин“, а госпожа Куртьоплак свири на пиано и винаги пее една и съща песен със сума ти писукания, които се чуват много добре у нас всяка вечер.